《长安倦客行》
清代·周金然

长安有倦客，杜门仍息机。朝来古寺看松归，道逢青骢举鞭挥。

朱颜不复同须眉，藐菇之姿冰雪儿。低头三思前致词，君当有术陟鼎司。

答言公等何专愚，公解鼓瑟今好竽。金门总无山泽癯，吓哉腐鼠鲁国儒。

盍归盍归遂其初，何水是樵山是渔。输边卜式上公车，有口但读计然书。

千足彘，千石鱼，东国礼钱三万余，承旨揖公典石渠。

作者简介：江南上海人，字广居，号广庵。康熙二十一年进士。官洗马。工书法，告归时以平生所书进呈圣祖。有《广庵全集》。